b'\n_START_ARTICLE_\nEurostar\n_START_PARAGRAPH_\nEurostar\xc2\xa0\xe2\x80\x93 greit\xc5\xb3j\xc5\xb3 traukini\xc5\xb3 sistema, nuo 1994\xc2\xa0m. jungianti London\xc4\x85, Pary\xc5\xbei\xc5\xb3 ir Briusel\xc4\xaf. Visi \xc5\xa1ie traukiniai i\xc5\xa1 Did\xc5\xbeiosios Britanijos \xc4\xaf Pranc\xc5\xabzij\xc4\x85 ir atgal keliasi Eurotuneliu._NEWLINE_Pagrindin\xc4\x97s Eurostar traukini\xc5\xb3 stotys yra Londono \xc5\xa0ventojo Penkro, Pary\xc5\xbeiaus Gare du Nord ir Briuselio Piet\xc5\xb3 stotys. Eurostar tinkl\xc4\x85 aptarnauja 27 a\xc5\xa1tuoniolikos vagon\xc5\xb3 briti\xc5\xa1ki TGV TMST traukiniai, galintys pasiekti 300 km/val greit\xc4\xaf. Eurotunelyje d\xc4\x97l saugumo taisykli\xc5\xb3 traukini\xc5\xb3 greitis ma\xc5\xbeinamas iki 160 km/val. Visas traukini\xc5\xb3 s\xc4\x85statas siekia 394 metrus ir talpina 750 keleivi\xc5\xb3 (206 pirmoje klas\xc4\x97je, 544\xc2\xa0\xe2\x80\x93 standartin\xc4\x97je).\n_START_SECTION_\nIstorija\n_START_PARAGRAPH_\n\xc5\xa0ios sistemos istorija susijusi su 1986\xc2\xa0m. kilusia mintimi tuneliu sujungti Did\xc5\xbei\xc4\x85j\xc4\x85 Britanij\xc4\x85 ir Pranc\xc5\xabzij\xc4\x85. \xc5\xa0ie darbai prad\xc4\x97ti 1988\xc2\xa0m., o 1994\xc2\xa0m. \xc4\xafvyko tunelio atidarymas ir prad\xc4\x97jo veikti pirmoji traukini\xc5\xb3 linija tarp \xc5\xa1i\xc5\xb3 \xc5\xa1ali\xc5\xb3._NEWLINE_1995\xc2\xa0m. vidutinis \xc5\xa1io mar\xc5\xa1ruto greitis buvo 171,5 km/val. 2003\xc2\xa0m. buvo atlikta pagrindini\xc5\xb3 linij\xc5\xb3 ir sto\xc4\x8di\xc5\xb3 pl\xc4\x97tra, o 2007\xc2\xa0m. visi Eurostar traukiniai Londone perkelti i\xc5\xa1 Voterl\xc5\xb3 \xc4\xaf \xc5\xa0v. Penkro stot\xc4\xaf._NEWLINE_2003\xc2\xa0m. Eurostar traukinys pasiek\xc4\x97 nauj\xc4\x85 JK traukini\xc5\xb3 grei\xc4\x8dio rekord\xc4\x85\xc2\xa0\xe2\x80\x93 334,7 km/val. 2006\xc2\xa0m. Eurostar traukiniu buvo pasiektas ilgiausio greitojo traukinio mar\xc5\xa1ruto rekordas\xc2\xa0\xe2\x80\x93 1 421\xc2\xa0km i\xc5\xa1 Londono \xc4\xaf Kanus traukinys \xc4\xafveik\xc4\x97 per 7 val. 25 min. 2007\xc2\xa0m. traukinys i\xc5\xa1 Pary\xc5\xbeiaus \xc4\xaf London\xc4\x85 nuva\xc5\xbeiavo per 2 val. 3 min. ir 39 s., v\xc4\x97liau jis pagerino dar vien\xc4\x85 rekord\xc4\x85\xc2\xa0\xe2\x80\x93 i\xc5\xa1 Briuselio \xc4\xaf London\xc4\x85 nuva\xc5\xbeiavo per 1 val. 43 min._NEWLINE_Nuo 2015\xc2\xa0m. gruod\xc5\xbeio kai kuriuos Eurostart traukinius pakeis Siemens gaminami nauji elektriniai Eurostar e320 traukiniai, pasiekiantys 320 km/val greit\xc4\xaf ir galintys talpinti 902 keleivius. 2016\xc2\xa0m. gegu\xc5\xbe\xc4\x99 bus pristatyti dar 5 nauji traukiniai.'